બે દિવસની 'વર્કિંગ ટ્રિપ' બાદ ડોનાલ્ડ ટ્રમ્પ શુક્રવારે સાંજે સ્કૉટલૅન્ડ આવી પહોંચ્યા હતા. 

સ્કૉટિશ માતાના પુત્ર ડોનાલ્ડ ટ્રમ્પ અને તેમનાં પત્ની મેલેનિયા તેમની ટર્નબેરી હોટેલ ખાતે વીકેન્ડ પસાર કરવાનાં છે. 

સોમવારે હૅલિનસ્કી ખાતે ટ્રમ્પ અને રશિયાના રાષ્ટ્રપતિ વ્લાદિમીર પુતિન વચ્ચે શિખર મંત્રણા યોજાશે.  

એડિનબર્ગસ્થિત સ્કૉટિશ સંસદ ખાતે શનિવારે 'રાષ્ટ્રીય વિરોધ પ્રદર્શન' યોજાવાનું છે. 

સલામતીની વ્યાપક વ્યવસ્થા

ટર્નબેરીના ગોલ્ફ કોર્સની ચારે તરફ પોલીસ સ્નાઇપર્સ ગોઠવવા આવ્યા છે

ટ્રમ્પની સ્કૉટલૅન્ડની મુલાકાત વેળાએ સલામતીની વ્યાપક વ્યવસ્થા કરવામાં આવી છે. 

પોલીસે ભારપૂર્વક જણાવ્યું હતું, "અમે રક્ષણ, લોકોની સલામતી અને શાંતિપૂર્ણ વિરોધ પ્રદર્શિત કરવાના લોકોના અધિકાર વચ્ચે સંતુલન જાળવી રાખવા ઇચ્છીએ છીએ."

ટ્રમ્પ ટર્નબેરી આવી પહોંચ્યા એ પહેલાં ગોલ્ફ કોર્સની ચારે તરફ ઉભા કરવામાં આવેલા કામચલાઉ માંચડા પર પોલીસ સ્નાઇપર્સ ગોઠવવામાં આવ્યા હતા. 

એ ઉપરાંત સંખ્યાબંધ અધિકારીઓ મેદાન તથા તેની આજુબાજુના વિસ્તારોમાં પેટ્રોલિંગ કરી રહ્યા છે. 

ટ્રમ્પ તેમના ગોલ્ફ રિસોર્ટમાં પ્રવેશ્યા પછી ગ્રીનપીસ નામના પર્યાવરણ સંરક્ષક જૂથના એક પેરાગ્લાઇડર નજીકમાં ઉડતા જોવા મળ્યા હતા. 

તેમની સાથેના બલૂનમાં  ટ્રમ્પનો વિરોધ કરતું એક બેનર જોવા મળ્યું હતું. 

તમે આ વાંચ્યું કે નહીં?

એડિનબર્ગમાં'પ્રતિકાર મહોત્સવ' 

ટ્રમ્પના આગમન પછી ટર્નબેરી નજીક એક પેરાગ્લાઇડરે આ રીતે વિરોધ પ્રદર્શિત કર્યો હતો

એડિનબર્ગમાં શનિવારે મોડેથી હજ્જારો લોકો 'પ્રતિકાર મહોત્સવ' ઊજવવા માટે એકઠા થશે એવી ધારણા છે. 

આ અગાઉ શુક્રવારે લંડનમાં પણ ડોનલ્ડ ટ્રમ્પ સામે જોરદાર વિરોધ પ્રદર્શન કરવામાં આવ્યું હતું. 

બ્રિટનનાં વડાંપ્રધાન થેરેસા મે અને ક્વીન એલિઝાબેથને શુક્રવારે મળ્યા બાદ ડોનલ્ડ ટ્રમ્પ શુક્રવારે પ્લેન મારફત પ્રેસ્ટવિક પહોંચ્યા હતા. 

'વ્યાપાર કરાર શક્ય'

ચેકર્સ ખાતે શુક્રવારે મંત્રણા બાદ મીડિયાને સંબોધી રહેલા ટ્રમ્પ અને થેરેસા મે

ટ્રમ્પે શુક્રવારે ચેકર્સ ખાતે જણાવ્યું હતું કે અમેરિકા અને બ્રિટન વચ્ચે વ્યાપાર કરાર 'નિશ્ચિત રીતે થઈ શકે છે.' 

બ્રિટનનાં વડાં પ્રધાન થેરેસા મેના બ્રેક્સિટ પ્લાનની ઝાટકણી કાઢતી કૉમેન્ટ્સ બહાર આવ્યાના કલાકોમાં જ ડોનલ્ડ ટ્રમ્પે આ નિવેદન કર્યું હતું. 

ચેકર્સ ખાતે થેરેસા મે સાથે મંત્રણા કર્યા બાદ ડોનલ્ડ ટ્રમ્પે જણાવ્યું હતું, યુરોપિયન યુનિયન (ઈયુ)... \n\nમને ઉપરના લેખ માટે સારું શીર્ષક આપો.
વિરોધ પ્રદર્શન વચ્ચે સ્કૉટલૅન્ડમાં ટ્રમ્પ રમ્યા ગોલ્ફ